कास्कीको लेखनाथमा आयोजित १२ औं लेखनाथ महोत्सवमा शनिवार दर्शक उर्लिदा आयोजकलाई व्यवस्थापन गर्न हम्मे हम्मे परेको छ । महोत्सवमा विहानै देखी दर्शक ओइरिदा व्यवस्थापन गर्न कठिनाई परेको हो ।
शनिवार मात्र ३५ हजार दर्शकले महोत्सवको अवलोकन गरेको र झण्डै दुई करोडको कारोबार भएको लेखनाथ उद्योग बाणिज्य संघका महासचिव छत्रधर आत्रेयले जानकारी दिए । विदाको सदुपयोग गर्दै स—परिवार महोत्सवको अवलोकन गर्नेहरुको संख्या उल्लेख्य थियो । मौसमले समेत साथ दिए पछि बालबालिकालाई मनोरञ्जन दिलाउन र परिवार सहित एक दिनको समय विताउन महोत्सव उत्कृष्ट गन्तव्य बनेको महोत्सव प्रचार प्रसार उपसमितिका संयोजक भरतकुमार अधिकारीले बताए ।
अधिक व्यापार हुँदा प्राय सवै स्टलका व्यवसायी सन्तुष्ट बनेको अधिकारीले जानकारी दिए । महोत्सवमा चर्चित गायक हेमन्त शर्मा, कुलेन्द्र वि.क र प्रिति आलेले दर्शकलाई नचाएका थिए । तीनै जना कलाकारले झण्डै एक दर्जन गित संगित प्रस्तुत गरेका थिए । भने उनिहरुलाई जीवन दाहाल, शिवहरी ढुंगाना लगायतले साथ दिएका थिए ।
महोत्सवमा यसपाली पनि दर्शकले मनोरन्जन सँगै आवश्यक घरायसी सामाग्री खरिदको रुपमा सदुपयोग गरेका छन् । सवैभन्दा बढी गार्मेन्ट तथा भाडाका सामानहरु विक्री भएको स्टलवालाले बताए । कृषिजन्य उत्पादनमा ताजा तरकारी र डेरीजन्य पदार्थको पनि राम्रो व्यापार भएको छ । चितवनबाट लेखनाथमा स्टल राखिएको केराका पाक्य सामाग्रीमा पनि दर्शकको मन तानिएको छ । यसैगरी सुरतालका कलाकारले पनि स्टेज तताएका थिए ।
यसैगरी पप तर्फ प्रिति आले, कमल खत्री, राजेश वर्देवा र शरिता प्रजापतिको प्रस्तुती रहने छ भने हास्य व्यङ्ग तर्फ सुरज भिरखोइरेले मनोरन्जन प्रदान गर्ने छन् ।
फागुन १६ गतेसम्म चल्ने महोत्सवमा विभिन्न क्षेत्रका ३ सय भन्दा बढी स्टल राखिएका छन् । हिमालको चौरी देखी मरुभूमिको उट तथा सवैभन्दा धेरै तौल भएको चरा अस्ट्रिज पनि बालबालिकाको लागि मनोरन्जनका माध्यम बनेका छन् । बाल उद्यानले सवैभन्दा बढी बालबालिकालाई आर्कषित गरेको छ ।
पोखरा न्यूज डटकम नेपाल सरकारको सम्बन्धित निकायमा दर्ता भई संचालित आधिकारिक न्यूज पोर्टल हो । नेपाली भाषाको यो पोर्टलले बिशेष गरि पोखरा लगायत प्रदेश ४ लाई प्राथमिकता दिदै देश बिदेशका विभिन्न आयामका समाचार, लेख, विचार तथा भिडियोलाई समेट्छ ।